พระราชกฤษฎีกาพระราชกฤษฎีกาตั้งอธิบดีผู้พิพากษาภาคพ.ศ. ๒๕๓๗ ภูมิพลอดุลยเดช ป.ร.ให้ไว้ ณ วันที่ ๓๐พฤศจิกายน พ.ศ. ๒๕๓๗เป็นปีที่ ๔๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงรูปแบบของกฎหมายเกี่ยวกับการจัดตั้งอธิบดีผู้พิพากษาภาคและแก้ไขเพิ่มเติมเขตอำนาจของอธิบดีผู้พิพากษาภาคอาศัยอำนาจตามความในมาตรา๑๗๕ ของรัฐธรรมนูญแห่งราชอาณาจักรไทย และมาตรา ๑๓ แห่งพระธรรมนูญศาลยุติธรรมซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระธรรมนูญศาลยุติธรรม (ฉบับที่๑๐) พ.ศ. ๒๕๒๗ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาตั้งอธิบดีผู้พิพากษาภาคพ.ศ. ๒๕๓๗มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้ยกเลิก(๑)พระราชกฤษฎีกาตั้งอธิบดีผู้พิพากษาภาค พ.ศ. ๒๔๙๗(๒)พระราชกฤษฎีกาตั้งอธิบดีผู้พิพากษาภาค พ.ศ. ๒๔๙๘(๓)ประกาศของคณะปฏิวัติ ฉบับที่ ๗๓ ลงวันที่ ๖ กุมภาพันธ์ พ.ศ. ๒๕๑๕(๔)พระราชกฤษฎีกาตั้งอธิบดีผู้พิพากษาภาค (ฉบับที่ ๔) พ.ศ. ๒๕๒๐(๕)พระราชกฤษฎีกาตั้งอธิบดีผู้พิพากษาภาค (ฉบับที่ ๕) พ.ศ. ๒๕๒๕(๖)พระราชกฤษฎีกาตั้งอธิบดีผู้พิพากษาภาค (ฉบับที่ ๖) พ.ศ. ๒๕๒๙มาตรา๔ ให้มีอธิบดีผู้พิพากษาภาค ๙ตำแหน่ง มีสำนักงานอยู่ ณ จังหวัด และมีเขตอำนาจ ดังต่อไปนี้(๑)อธิบดีผู้พิพากษาภาค ๑ มีสำนักงานอยู่ ณ กรุงเทพมหานครและมีเขตอำนาจในกรุงเทพมหานคร จังหวัดชัยนาท จังหวัดนนทบุรี จังหวัดปทุมธานีจังหวัดพระนครศรีอยุธยา จังหวัดลพบุรี จังหวัดสิงห์บุรี จังหวัดสมุทรปราการจังหวัดสระบุรี และจังหวัดอ่างทอง(๒)อธิบดีผู้พิพากษาภาค ๒ มีสำนักงานอยู่ ณ จังหวัดชลบุรีและมีเขตอำนาจในจังหวัดจันทบุรี จังหวัดฉะเชิงเทรา จังหวัดชลบุรี จังหวัดตราดจังหวัดนครนายก จังหวัดปราจีนบุรี จังหวัดระยอง และจังหวัดสระแก้ว(๓)อธิบดีผู้พิพากษาภาค ๓ มีสำนักงานอยู่ ณ จังหวัดนครราชสีมาและมีเขตอำนาจในจังหวัดชัยภูมิ จังหวัดนครราชสีมา จังหวัดบุรีรัมย์ จังหวัดยโสธรจังหวัดศรีสะเกษ จังหวัดสุรินทร์ จังหวัดอุบลราชธานี และจังหวัดอำนาจเจริญ(๔)อธิบดีผู้พิพากษาภาค ๔ มีสำนักงานอยู่ ณ จังหวัดขอนแก่นและมีเขตอำนาจในจังหวัดกาฬสินธุ์ จังหวัดขอนแก่น จังหวัดนครพนม จังหวัดมุกดาหารจังหวัดมหาสารคาม จังหวัดร้อยเอ็ด จังหวัดเลย จังหวัดสกลนคร จังหวัดหนองคายจังหวัดหนองบัวลำภู และจังหวัดอุดรธานี(๕)อธิบดีผู้พิพากษาภาค ๕ มีสำนักงานอยู่ ณ จังหวัดเชียงใหม่และมีเขตอำนาจในจังหวัดเชียงราย จังหวัดเชียงใหม่ จังหวัดน่าน จังหวัดพะเยาจังหวัดแพร่ จังหวัดแม่ฮ่องสอน จังหวัดลำปาง และจังหวัดลำพูน(๖)อธิบดีผู้พิพากษาภาค ๖ มีสำนักงานอยู่ ณ จังหวัดพิษณุโลกและมีเขตอำนาจในจังหวัดกำแพงเพชร จังหวัดตาก จังหวัดนครสวรรค์ จังหวัดพิจิตรจังหวัดพิษณุโลก จังหวัดเพชรบูรณ์ จังหวัดสุโขทัย จังหวัดอุตรดิตถ์และจังหวัดอุทัยธานี(๗)อธิบดีผู้พิพากษาภาค ๗ มีสำนักงานอยู่ ณ จังหวัดนครปฐมและมีเขตอำนาจในจังหวัดกาญจนบุรี จังหวัดประจวบคีรีขันธ์ จังหวัดนครปฐมจังหวัดเพชรบุรี จังหวัดราชบุรี จังหวัดสุพรรณบุรี จังหวัดสมุทรสงครามและจังหวัดสมุทรสาคร(๘)อธิบดีผู้พิพากษาภาค ๘ มีสำนักงานอยู่ ณ จังหวัดสุราษฎร์ธานีและมีเขตอำนาจในจังหวัดกระบี่ จังหวัดชุมพร จังหวัดนครศรีธรรมราช จังหวัดพังงาจังหวัดภูเก็ต จังหวัดระนอง และจังหวัดสุราษฎร์ธานี(๙)อธิบดีผู้พิพากษาภาค ๙ มีสำนักงานอยู่ ณ จังหวัดสงขลา และมีเขตอำนาจในจังหวัดตรังจังหวัดนราธิวาส จังหวัดปัตตานี จังหวัดพัทลุง จังหวัดยะลา จังหวัดสงขลาและจังหวัดสตูลมาตรา๕ให้รัฐมนตรีว่าการกระทรวงยุติธรรมรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือ โดยที่ประกาศของคณะปฏิวัติ ฉบับที่๗๓ ลงวันที่ ๖ กุมภาพันธ์ พ.ศ. ๒๕๑๕ซึ่งกำหนดให้ตั้งอธิบดีผู้พิพากษาภาคในบางท้องที่ได้ออกใช้บังคับในระหว่างที่มีการปกครองโดยคณะปฏิวัติและใช้ชื่อว่าประกาศของคณะปฏิวัติสมควรยกเลิกประกาศของคณะปฏิวัติฉบับดังกล่าวและพระราชกฤษฎีกาตั้งอธิบดีผู้พิพากษาภาครวม ๖ ฉบับและปรับปรุงรูปแบบและบทบัญญัติของกฎหมายดังกล่าวให้เป็นไปตามรัฐธรรมนูญแห่งราชอาณาจักรไทยและระบบนิติศาสตร์ในปัจจุบันของประเทศและรวมเป็นพระราชกฤษฎีกาฉบับเดียวเพื่อความสะดวกในการอ้างอิงประกอบกับได้มีพระราชบัญญัติจัดตั้งจังหวัดขึ้นใหม่ ๓ จังหวัด คือ จังหวัดสระแก้วจังหวัดหนองบัวลำภู และจังหวัดอำนาจเจริญสมควรกำหนดเขตอำนาจของอธิบดีผู้พิพากษาภาค ๒ ภาค ๓ และภาค ๔ให้มีอำนาจรวมถึงจังหวัดที่จัดตั้งขึ้นใหม่ทั้ง ๓ จังหวัดดังกล่าวด้วย จึงจำเป็นต้องตราพระราชกฤษฎีกานี้วิภา/ตรวจ๒๗ ตุลาคม ๒๕๕๓พัสสน/ผู้ตรวจ๑๔ พฤศจิกายน ๒๕๕๓[๑] ราชกิจจานุเบกษา เล่ม ๑๑๑/ตอนที่ ๖๑ ก/หน้า ๑๘/๒๖ ธันวาคม ๒๕๓๗